ROZHODNUTIE RADY
z 11. mája 2004,
ktorým sa vymenúvajú členovia a náhradníci Výboru regiónov
(2004/734/ES)
RADA EURÓPSKEJ ÚNIE,
so zreteľom na Zmluvu o založení Európskej únie, najmä na jej článok 49,
so zreteľom na Akt o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia, najmä na jeho články 15 a 49,
so zreteľom na rozhodnutie Rady z 22. januára 2002, ktorým sa vymenúvajú členovia a náhradníci Výboru regiónov (1),
so zreteľom na návrhy vlád Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska,
keďže:
(1)
Po pristúpení Českej republiky, Cypru, Estónska, Lotyšska, Litvy, Maďarska, Malty, Poľska, Slovinska a Slovenska do Európskej únie by sa mal Výbor regiónov rozšíriť vymenovaním deväťdesiatich piatich členov a deväťdesiatich piatich náhradníkov zastupujúcich regionálne a miestne orgány v nových členských štátoch.
(2)
Výbor sa musí skladať zo zástupcov regionálnych a miestnych orgánov,
ROZHODLA TAKTO:
Jediný článok
Do Výboru regiónov sú na obdobie do 25. januára 2006 vrátane vymenovaní:
-
za členov osoby uvedené dotknutými členskými štátmi v prílohe I tohto rozhodnutia,
-
za náhradníkov osoby uvedené dotknutými členskými štátmi v prílohe II tohto rozhodnutia.
V Bruseli 11. mája 2004